În perioada mai 1911 până în aprilie 1914 a fost șef de stat major al Corpului de Armată XII dislocat la Sibiu. La 1 august 1914 a fost înaintat la gradul de general-maior și numit comandant al Brigăzii 32 Infanterie. Cu aceasta a luptat în cadrul Diviziei 16 Infanterie din Grupul de Armate Kövess, în Bătălia Galiției la Gnila Lipa. În septembrie 1914, a luat locul feldmareșalului Franz Paukert la comanda Diviziei 16 dar, după înfrângerea de la Wereszyca a fost înlocuit de către generalul-maior Schariczer.